Nokia N70

Nokia N70 – 3G mobilusis telefonas. Pristatytas kartu su kitais Nokia Nseries serijos įrenginiais. Nors pristatymas įvyko 2005 m. balandžio 27 d., rinkoje telefonas pasirodė tik nuo 2005 m. rugsėjo. Šiame telefone veikia S60 Second Edition, Feature Pack 3, Symbian v8.1 operacinė sistema. N70 buvo populiarus, pasižymėjo gerais pardavimais.

2008 m. malajalių eksperimentinis dokumentinis filmas „Veenavaadanam“ buvo nufilmuotas naudojant šį mobilųjį telefoną. Jis laikomas pirmuoju indišku filmu, kuris buvo nufilmuotas su mobiliojo telefono kamera.

 Funkcijos 
Nokia N70 (modelis N70-1) yra vienas iš Nokia Nseries serijos mobiliųjų telefonų. Jis turi 2 megapikselių kamerą su integruotu žibintuvėliu, priekinę VGA kamerą vaizdo skambučiams, FM radiją, Bluetooth, skaitmeninės muzikos paleidimą, 3D Symbian funkciją, Java žaidimus ir kitą S60 Second Edition programinę įrangą.

Išleidimo metu N70 turėjo didžiausią integruotos atminties kiekį kartu su sistemine atmintimi ir buvo vienas iš geriausių (prieš susijusį N72) Symbian OS 8.x Nokia išleistų įrenginių.

 Variantai 

 N70-5 modelis 
miniatiūra|kairėje|upright|N70-5 modelis. Matosi, kad nėra priekinės kameros.

N70-5 yra N70 variantas, kuris neturi 3G ir priekinės kameros. Juo prekiauta Kinijos, Meksikos ir Rytų Europos rinkose. Jis buvo pigesnis, labiau prieinamas naudotojams, kuriems 3G ryšys nebūtinas.

 Music Edition 
2006 m. Nokia išleido Music Edition modelius N70, N73 ir N91 telefonams. Visi buvo juodos spalvos, įpakuoti naujose dėžutėse, išsiskyrė atminties kiekiu. N70-1 Music Edition turėjo 1 GB atminties kortelę, 3,5 mm garso jungties adapterį su nuotoliniu valdymu (AD-41), ausines (HS-28), dedikuotą muzikos mygtuką vietoje multimedijos mygtuko. Music Edition taip pat gavo naujas temas: žalią – Stave ir raudoną – Waveform. Šiuose modeliuose buvo integruoti geresni garsiakalbiai, patobulinę muzikos valdymą.

 Game Edition 
N70 telefono Game Edition variantai Rusijoje ir Ukrainoje platinti po Svyaznoy prekiniu ženklu. Game Edition platinta su 
„Asphalt: Urban GT 2“, „Real Football 2006 3D“, „Midnight Pool“, „Massive Snowboarding“ ir „Midnight Bowling“ žaidimais.

 Šaltiniai 

Kategorija:Nokia telefonai